Den Vest-Sjællandske Avis, 1839-07-09
Frankrig. J Deputeretkamret ere følgende Sager antagne Loven angaaende Municipalgardens Forøgelse med 159 imod 52 Stemmer; Creditten til den forestaaende Julifest med 206 imod 26, Projectet angaaende Julikæmpernes Begravelse under Julisøilen med 207 imod 26, endelig Projectet om Julisøilens Fuldendelse med 203 imod 27 Stemmer. Et Lovforslag af Regjeringen om at aabne en Credit af 921000 Fr. til eventuel Sikkerhed for Renter og Afbetaling i begge Semestre af dette Aar af den at Frankrig garanterede Trediedeel af det Græske Laan, blev, efter en kort Debat, antaget med 198 mod 34 Stemmer. Den 1ste Juli begyndte Discussionerne over Lovprojectet angaaende Bevilling af en overordentlig Credit af 10 Millioner til at forøge Flaaden i Middelhavet. Conseilspræsidenten gav en historisk Oversigt over Kjendsgierningerne, udviklede Omstændighederne, under hvilke Tractaterne til Kutajeh og Unkiar=Skelessi bleve afsluttede, saa og de Forpligtelser, som de paalægge de contraherende Parter, og gav med faa Ord den Forsikkring, at Regjeringens Forhold skulde blive bestemt ved Frankrigs Værdighed og Jnteresser. Hr. v. Valm, (en Legitimist) udviklede Mehemed Alis Stilling. "For 10 Aar siden sagde han, var han ikkun en Præfect, nu er han er mægtig Hersker, for hvem Arrangementet til Kutajelaabner Udsigter til at blive større." Han sagde, at Æren byder Frankrig at tugte Mehemed Ali, men Jnteressen derimod at beskytte ham; og indtil denne Dag, sagde han, have vi hverken fyldestgjort vor Ære eller vor Jnteresse. Det gik endog saa vidt, at han blev afbrudt ved gjentagne Raab: til Orden! idet han omtalte Frankrigs Forhold til Porten; men Præsidenten paabød Rolighed. Endelig paastod Taleren, hvad Rusland helst ønskede, det var Vedligeholdelsen af status quo; leiret paa Tyrkiets Dødsseng, udspeider det Øieblikket til at begrave dette under sin Beskyttelses=Alliance. Med et Ord, sagde han, jeg for min Deel vil ikke vove een Mand, vil ikke vove eet Skib for farlige og unyttige Demonstrationer. Hr. de Carne vilde, at Frankrig alene skal erklære sig for, at det beskytter Ægypten og vil opretholde sin Overvægt, fordi det er naturligt og politisk, at Paschaens Rige bliver sikkret fra Nilen til Taurus. Ved Postens Afgang vare Discussionerne ikke endte. J Pairsretten fremmes Forhørerne over de Mai anklagede. Flere Vidner synes at bekræfte, at Barbes har dræbt Lieuten. Drouineau. Den Anklagede Bonnet negter paa det Bestemteste at have Deel i Jnsurrectionen; kun et eneste Vidne troer at kjende ham som Deeltager. Roudil negter ikke at have fulgt Jnsurgenterne frivillig (forhen har han sagt, at han var bleven tvungen); men han negter at høre til hemmelige Associationer og at have skudt. Guilbert negter ligeledes at høre til hemmelige Selskaber og at have skudt, dersom Vidner sige det Modsatte, saa ere de underkjøbte. Han havde rigtignok et Gevær, men han var tvungen, og han betragtede og behandlede det som Legetøi. Vidnerne sige imidlertid, at de have skudt, Roudil er kun 18 Aar, og Guilbert var efter hans Mesters Forklaring i beruset Tilstand. Angaaende Begges moralske Charakteer udtalte Læremestrene sig fordeelagtigt. Jfølge Forlangende af Barbes fremkom to Vidner, som sagde, at de havde hørt en ung Mand sige, at han, nemlig den unge Mand, havde dræbt Officeren ved Justits paladset. Malon, som tillige anklages for at have dræbt Brigadieren Jonas, er en aldrende Mand; han negter haardnakket Alt. Vidner bekræfte, at han har dræbt Jonas. - General Brossard er bleven frikiendt med 5 Stemmer imod 2, og er sat i Frihed.